Operasjon Plunder

Operasjon Plunder var en militæroperasjon under andre verdenskrig.

Operasjonen startet natt til 23. mars 1945. Den gikk ut på å krysse Rhinen ved Rees, Wesel og ved elven Lippe. Dette ble utført av den britiske Annen armé under ledelse av generalløytnant Miles Dempsey i samarbeid med De forente staters niende armé som ble ledet av generalløytnant William Simpson.

Operasjonen startet med et 4 timer langt artilleribombardement. Britiske bombefly bidro med angrep på Wesel om dagen og natten til 23. mars. På morgenen 24. mars trakk den britiske første kommando brigade inn i Wesel. Den lokale motstanden var allerede slått ned med artilleri -og luftangrep.

Det var bare ruiner igjen av Wesel etter de alliertes bombeangrep.

Allierte operasjoner under andre verdenskrig
Slag i Tyskland
Konflikter i 1945